Diari Oficial de la Generalitat Valenciana


Sumari del DOGV 1115, del 26-07-1989 (1989/814684)

RESOLUCIÓ de 26 de juny de 1989, del Conseller d'Obres Publiques, Urbanisme i Transports, per la qual s'autoritza la revisió anticipada del Pla General d'Ordenació Urbana d'Alzira segons els objectius plantejats per l'ajuntament.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1115

Data del DOGV
:   26-07-1989

Secció del DOGV
:   ALTRES DISPOSICIONS

Número del document
:   1989/814684


Data del document
:   26-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 26 de juny de 1989, del Conseller d'Obres Públiques, Urbanisme i Transport, per la qual s'autoritza la revisió anticipada del Pla General d'Ordenació Urbana d'Alzira, segons els objectius plantejats per l'Ajuntament.  
Vist l?expedient de sol·licitud d'autorització per a la revisió anticipada del Pla General d'Ordenació Urbana d'Alzira aprovat definitivament per la Comissió Territorial d'Urbanisme de València en data de 25 de novembre de 1985.  
Vist que l'ajuntament en ple en sessió celebrada en data de 31 de maig de 1989, a la vista dels informes jurídics i del dictamen emès per la Comissió Informativa d'Urbanisme, acordà ratificar íntegrament el contingut de l?ofici de l'Alcaldia de data 29 de maig de 1989, per la qual se sol·licitava a l?Honorable Sr. Conseller d'Obres Públiques, Urbanisme i Transports que amb la màxima urgència s?autoritzarà la revisió puntual del Pla General vigent.  
Alhora s'acordà aprovar l'avanç del planejament corresponent al «Projecte de Revisió Puntual del Pla General d'Ordenació Urbana per ampliació del Sèl Industrial», i sotmetre a exposició pública aquest avanç mitjançant publicacions en el Butlletí Oficial de la Província i en un dels diaris de major difusió, per tal que durant el termini de 30 dies puguen formular-se suggeriments i alternatives de planejaments, i també suspendre l'atorgament de llicències a les àrees que són objecte de la revisió i trametre el aquest acord a l'Hble. Sr. Conseller d'Obres Públiques, Urbanisme i Transports, perquè en prenga coneixement i als efectes legals adients per tal d'aconseguir l'autorització corresponent per a la revisió.  
Vist que la sol·licitud per a la revisió formulada per l'ajuntament es fonamenta en la necessitat d'ampliar el sòl urbà d'ús industrial previst en el Plà General vigent, per la insuficiència de sòl existent en l'actualitat tenint en compte l?àmplia demanda que hi ha per diverses indústries.  
Vist que en data de 23 de juny de 1989 la Comissió Territorial d'Urbanisme de València emeté informe favorable pel que fa a la revisió anticipada del Pla General d'Ordenació Urbana d'Alzira, d'acord amb l'article 47.2 de la Llei del Sòl i 155 del Reglament de Planejament.  
Atés que les raons exposades per l'ajuntament s'estimen convenients i la necessària ampliació del sòl d'ús industrial justifica el plantejament d'una revisió del planejament vigent a fi de canalitzar adequadament aquest demanda de sòl industrial.  
Atés que la proposta efectuada incideix notòriament sobre la classificació del sòl i l?estructura general i orgànica del territori, per la qual cosa s?empren a través d'una revisió del planejament i no mitjançant la seua modificació.  
Atés que al no ser la circumstància exposada entre les previstes en el Pla vigent per a revisar el planejament, escau, en aplicació dels articles 156 i 157 del Reglament de Planejament, sol·licitar autorització a l'Hble. Sr. Conseller d'Obres Públiques, Urbanisme i Transports.  
Vists el preceptes legals citats, la Llei del Sòl, la Llei de Procediment Administratiu i la resta de pertinent aplicació, he resolt:  
Autoritzar la revisió anticipada del Pla General d'Ordenació Urbana d'Alzira segons els objectius plantejats per l'Ajuntament.  
Contra aquesta resolució que es definitiva es podrà interposar recurs de reposició davant aquest Conseller en el termini d'un mes des de la publicació de la present Ordre, previ al Contenciós-Administratiu, davant la Sala Contenciosa de l'Excma. Audiència Territorial de València, en el termini de dos mesos si la resolució del recurs de reposició fos expressa; altrament, el termini serà d'un any a comptar des de la data d'interposició del recurs.  
València, 26 de juny de 1989. - El Conseller d'Obres Públiques, Urbanisme i Transports: Rafael Blasco i Castany.